Χταπόδι κρασάτο και ξιδάτο από το Άγιο Όρος
Οι μοναχοί του Άγιου Όρους 200 μέρες τον χρόνο τρώνε αλάδωτα φαγητά. Τις μέρες λοιπόν που φτιάχνουν λαδερό, όπως αυτό το χταποδάκι, τη συνταγή για το οποίο μάς έδωσε ο Μοναχός Επιφάνιος, φροντίζουν να το κάνουν γευστικότατο.
1 μεγάλο χταπόδι, περίπου 1½ κιλό, φρέσκο ή κατεψυγμένο, καθαρισμένο και καλά πλυμένο, 2 ξερά κρεμμύδια, σε καρέ, 4 σκελίδες σκόρδου, σε φετάκια (ή όσο θέλουμε), 5 φύλλα δάφνης, 1 φλιτζ. τσαγιού ξηρό κόκκινο κρασί, 1/2 φλιτζ. τσαγιού ξίδι από κόκκινο κρασί, 2/3 φλιτζ. τσαγιού ελαιόλαδο, 1 κουτ. σούπας ντοματοπελτές, μαυροπίπερο σε σπυριά
Για να φτιάξουμε χταπόδι κρασάτο και ξιδάτο βάζουμε το χταπόδι σε μια κατσαρόλα που να το χωράει, με 2 φύλλα δάφνης.Σκεπάζουμε και βάζουμε το σκεύος σε σιγανή φωτιά.Το σιγοψήνουμε για περίπου 50 λεπτά ή μέχρι να μαλακώσει. Μπορεί να χρειαστεί να προσθέσουμε νερό (αν και το χταπόδι θα βγάλει και τα δικά του άφθονα υγρά).Στο τέλος κρατάμε 1 φλιτζάνι χταποδόζουμο για τη συνταγή (αν έχει μείνει στην κατσαρόλα και άλλο υγρό, το κρατάμε για να φτιάξουμε ένα άλλο φαγητό, π.χ. χταπόδι πιλάφι ή γιουβέτσι).Βγάζουμε το χταπόδι σε επιφάνεια κοπής, το χωρίζουμε στα πλοκάμια του και το κόβουμε, αν θέλουμε, σε κομμάτια ανάλογα με το πώς μας αρέσει και το πώς μας ταιριάζει στο σερβίρισμα. Αλ- λοι, ας πούμε, θέλουν τα πλοκάμια ολόκληρα, άλλοι σε κομμάτια έτοιμα για φάγωμα.Σε ένα φαρδύ τηγάνι (ή σε μια κατσαρόλα) τσιγαρίζουμε σε δυνατή φωτιά στο λάδι τα κρεμμύδια για λίγα λεπτά, μέχρι να ροδίσουν ελαφρώς.Ρίχνουμε το σκόρδο, τσιγαρίζουμε λίγο ακόμη και προσθέτουμε τα χταπόδι.Το φέρνουμε 1-2 βόλτες και ρίχνουμε το κρασί, το ξίδι, τον πελτέ διαλυμένο στο χταποδόζουμο που κρατήσαμε, τις υπόλοιπες δάφνες και το μαυροπίπερο.Μόλις πάρει μία βράση, μετριάζουμε τη φωτιά και περιμένουμε να φύγουν όλα τα υγρά και να μείνει το χταπόδι με το λάδι του
Θαλασσινά,Κρασί,Χταπόδι,Νηστίσιμα